****Rogaland SV vil ha lyntog over Haukeli!****

Nordmenn flyr ti ganger mer enn den jevne europeer, og reiser nest mest med bil. Om vi skal redusere de samlede utslippene knyttet til reising så må lyntog mellom Vest- og Østlandet bygges ut.

Lyntog er både et viktig klima- og miljøtiltak, men det vil samtidig være et solid løft av samferdselstilbudet i distriktene. Lyntog vil bruke to timer og 25 minutter fra Stavanger til Oslo, og reise innom Haugesund, Sauda og koble Bergen, Oslo og Stavanger tettere sammen.

Hvis vi skal møte økende utslipp og nedbygging av distriktene, trengs en storstilt utbygging av lyntog. Det er mye å tjene på at lyntog over Haukeli bygges først.

Rogaland SV vil arbeide for at lyntog over Haukeli løftes inn i Nasjonal Transportplan (NTP), både gjennom lokale og regionale høringsinnspill, og på Stortinget. Vi vil arbeide for at lyntog omtales i kommunale og fylkeskommunale planstrategier og kommune- og regionalplaner. Lyntog over Haukeli vil også være et viktig krav til et rødgrønt flertall etter stortingsvalget i 2021.

*Vedtatt av årsmøtet i Rogaland SV 15. -16. februar 2020.*